Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 470/12/7712	Svidník, 12.4.2013
EEČ : 2-60-16-2013

U Z N E S E N I E

Trestná vec:	obvinená XXXXX 
Zločin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konateľka spoločnosti s ručením obmedzeným Slovstyl so sídlom vo Svidníku, MUDr. Pribulu 1, IČO: 36509477 v mesiacoch jún, október a december 2010 a apríl, jún, august, september, november a december 2011 a december 2012 z miezd zamestnancov uvedenej spoločnosti mesačne zrazila poistné na sociálne poistenie v celkovej sume 1 468,16 eur a hoci v uvedených mesiacoch mala uvedená spoločnosť dostatok finančných prostriedkov na odvedenie zrazeného splatného poistného, toto poistné v uvedenej sume neodviedla Sociálnej poisťovni v Bratislave prostredníctvom pobočky vo Svidníku, ale použila na iný účel 

lebo zanikla trestnosť činu

Odôvodnenie:
	Uznesením vyšetrovateľa PZ Odboru kriminálnej polície OR PZ vo Svidníku ČVS: ORP-206/OEK-SK-2012 z 21.09.2012 bolo začaté trestné stíhanie vo veci zločinu neodvedenia dane a poistného podľa § 277 ods. 1, 2 písm. b/ Tr.zák. a vzhľadom na závery znaleckého posudku z odboru ekonómie a manažmentu bolo uznesením vyšetrovateľa PZ ČVS: ORP-206/OEK-SK-2012 z 21.01.2013 vznesené obvinenie XXXXX iba pre prečin neodvedenia dane a poistného podľa § 277 ods. 1 Tr. zák., ktorý mala spáchať tak, ako to je uvedené vo výroku tohto uznesenia.
	Po vykonanom skrátenom vyšetrovaní vyšetrovateľ PZ mi 10.04.2013 predložil vyšetrovací spis s návrhom na zastavenie trestného stíhania obvinenej XXXXX podľa § 215 ods. 1 písm. h/ Tr. por. 
	Po preskúmaní vyšetrovacieho spisu som sa s návrhom vyšetrovateľa PZ stotožnil, lebo som zistil, že obvinená XXXXX 09.04.2013 uhradila na účet pobočky Sociálnej poisťovne vo Svidníku 1 468,16 eur, pričom po skončení vyšetrovania sa s jeho výsledkami oboznámila 10.04.2013. 
	Podľa § 86 písm. e/ Tr.zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 ods. 1 Tr. zák. ak splatné poistné bolo dodatočne zaplatené najneskôr v  nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
	Vzhľadom na uvedené bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor